**Podmienky oprávnenosti výdavkov**

|  |  |  |  |
| --- | --- | --- | --- |
| Trieda | Skupina | Oprávnené výdavky | Špecifikácia oprávnenosti a limity výdavkov |
| 02 – Dlhodobý hmotný majetok | 021 - Stavby | * realizácia nových objektov MŠ, * rekonštrukcia a modernizácia budov MŠ * prístavby, nadstavby, stavebné úpravy MŠ * výstavba, rekonštrukcia a modernizácia školskej kuchyne, jedálne, výdajnej školskej jedálne vrátane zariadenia * stavebno-technické úpravy areálu MŠ vrátane detských ihrísk, športových zariadení pre deti – uzavretých aj otvorených s možnosťou celoročnej prevádzky, záhrad vrátane prvkov inkluzívneho vzdelávania, sadové úpravy a zeleň * ako doplnková aktivita k stavebným úpravám budov: rekonštrukcia stavieb so zameraním na zvyšovanie energetickej hospodárnosti budov – realizácia opatrení na zlepšenie tepelno-technických vlastností konštrukcií, najmä obnova obvodového plášťa, oprava a výmena strešného plášťa vrátane strešnej krytiny, resp. povrchu plochých striech, oprava a výmena výplňových konštrukcií, opravy technického, energetického alebo technologického vybavenia a zariadení objektu, ako aj výmena jeho súčastí (najmä výmena zdrojov tepla, vykurovacích telies a vnútorných inštalačných rozvodov). | Celkový limit na opatrenia na zvyšovanie energetickej efektívnosti do výšky 40% z celkových oprávnených výdavkov na stavebné práce.  V prípade ak MŠ užíva objekt s iným subjektom v pôsobnosti žiadateľa, resp. iným subjektom (napr. spojená MŠ a ZŠ), oprávnené výdavky týkajúce sa spoločných priestorov budú vypočítané pomernou časťou celkovej podlahovej plochy objektu (mimo spoločných priestorov) voči celkovej podlahovej ploche priestorov (mimo spoločných priestorov), ktoré využíva MS. |
| 022 – Samostatné hnuteľné veci a súbory hnuteľných vecí | * nákup interiérového a exteriérového vybavenia MŚ * vybavenie a zariadenie školskej kuchyne, jedálne, výdajnej školskej jedálne, a pod. * nákup výpočtovej techniky |  |
| 11 – Zásoby | 112 – Zásoby | * prevádzkové stroje, prístroje, zariadenia * vybavenie a zariadenie školskej kuchyne, jedálne, výdajnej školskej jedálne, a pod. * telekomunikačná a výpočtová technika * interiérové vybavenie * knihy, učebnice, učebné a kompenzačné pomôcky |  |
| 51 – Služby | 518 – Ostatné služby | * projektová dokumentácia * stavebný dozor * energetický certifikát * softvér (nehmotný majetok nezaradený ako dlhodobý nehmotný majetok) * propagácia, reklama a inzercia – služby spojené so zabezpečením informovanosti a komunikácie | Limit pre projektové a inžinierske práce (projektová dokumentácia vrátane energetického auditu a tepelnotechnického posudku, autorský dozor, inžinierska činnosť):   |  |  | | --- | --- | | Celkové oprávnené výdavky na stavebné práce (EUR) | Limit | | do 164 999,99 | 5,00% | | od 165 000,00 do 331 999,99 | 4,00% | | od 332 000,00 do 663 999,99 | 3,00% | | od 664 000,00 do 1 000 000 | 2,00% |   Limit pre cenu za výkon služieb stavebného dozoru a energetický certifikát po realizácii projektu do výšky 2,0 % z celkových oprávnených výdavkov na stavebné práce.  Celkový limit na nákup softvéru je 1000 EUR (oprávnený je softvér, ktorý žiadateľ/prijímateľ používa výlučne v súvislosti so vzdelávacím procesom na MŠ). |

**Neoprávnené výdavky**

**Neoprávnené výdavky uvedené v tomto odseku bude poskytovateľ vždy považovať za neoprávnené bez ohľadu na ich vzťah k cieľom a charakteru projektu.**

Uvedené neoprávnené výdavky nepredstavujú kompletný (konečný) zoznam. Poskytovateľ nemôže, vzhľadom na rozmanitosť aktivít identifikovať všetky neoprávnené výdavky, ktoré môžu v súvislosti s realizáciou projektov vzniknúť.

Vo všeobecnosti sa za neoprávnené považujú nasledovné výdavky:

* výdavky, ktoré nespĺňajú kritériá vecnej oprávnenosti, časovej oprávnenosti a územnej oprávnenosti;
* výdavky, ktoré nie je možné zaradiť medzi oprávnené v zmysle číselníka oprávnených výdavkov;
* výdavky, ktoré nespĺňajú kritériá hospodárnosti, efektívnosti, účelnosti a účinnosti;
* výdavky, ktoré neboli obstarané v zmysle zákona 25/2006 Z. z. o verejnom obstarávaní (vzťahuje sa na výdavky, ktoré budú realizované dodávateľsky (uskutočnenie stavebných prác, dodanie tovarov, poskytnutie služieb);
* hotovostné platby zahŕňajúce výdavky na obstaranie dlhodobého hmotného a nehmotného majetku, vrátane výdavkov súvisiacich s obstaraním tohto majetku;
* výdavky hradené v hotovosti, pri ktorej hodnota úhrady prevyšuje 5 000 EUR;
* akákoľvek časť výdavkov, ktorou by sa prekročila maximálna intenzita pomoci, alebo stanovené finančné limity a benchmarky[[1]](#footnote-1);
* nákup pozemkov;
* nákup stavieb;
* kumulatívne výdavky na opatrenia na zvyšovanie energetickej efektívnosti presahujúce výšku 40% z celkových oprávnených výdavkov na stavebné práce;
* kumulatívne výdavky na projektové a inžinierske práce presahujúce nasledovnú percentuálnu výšku z plánovaného objemu oprávnených výdavkov stavebných prác:

|  |  |
| --- | --- |
| Celkové oprávnené výdavky na stavebné práce (EUR) | Limit |
| do 164 999,99 | 5,00% |
| od 165 000,00 do 331 999,99 | 4,00% |
| od 332 000,00 do 663 999,99 | 3,00% |
| od 664 000,00 do 1 000 000 | 2,00% |

* kumulatívne výdavky na výkon služieb stavebného dozoru a energetický certifikát po realizácii projektu presahujúce výšku 2,0 % z celkových oprávnených výdavkov na stavebné práce;
* kumulatívne výdavky na nákup softvéru presahujúce výšku 1000 EUR (pričom vo všeobecnosti je oprávnený len softvér, ktorý žiadateľ/prijímateľ používa výlučne v súvislosti so vzdelávacím procesom na MŠ);
* osobné výdavky;
* príprava žiadosti o poskytnutie NFP;
* výdavky na interné alebo externé riadenie projektu;
* výdavky na opravu a údržbu;
* pravidelné obnovovacie investície súvisiace s výmenou strojov, prístrojov, zariadení a technológií;
* revízie a kontroly zariadení, technické prehliadky, funkčné skúšky, garančné a emisné merania ak nie sú súčasťou zmluvy o dielo, ale sú obstarávané samostatne;
* vedľajšie rozpočtové náklady (VRN) okrem výdavkov na zriadenia staveniska;
* rezerva na nepredvídané výdavky;
* rezerva na nepredvídateľné výdavky súvisiace s nadobudnutím technologických a technických zariadení;
* akreditácie, reakreditácie;
* prevádzkové výdavky bezprostredne súvisiace s realizáciou hlavných aktivít projektu (napr. výdavky na energie, vodné a stočné, pohonné hmoty a iné);
* prevádzkové výdavky súvisiace s riadením projektu (režijné výdavky ako napr. výdavky na telefón, fax, internet, upratovanie, občerstvenie, nákup spotrebného materiálu a tovaru pre riadenie projektu);
* správne poplatky, ktoré nie sú pre realizáciu projektu nevyhnutné a nemajú priamu väzbu na projekt;
* výdavky na poistenie majetku nadobudnutého v súvislosti s realizáciou projektu;
* poplatky za zriadenie a vedenie bankového účtu v súvislosti s realizáciou projektu;
* bankové poplatky;
* daňové poplatky a dovozné prirážky;
* poplatky za poštovné a telekomunikačné služby;
* výdavky na nákup použitého zariadenia;
* výdavky na právne služby prijímateľa voči poskytovateľovi (napr. žaloba, vypracovanie stanoviska);
* sankčné poplatky, pokuty[[2]](#footnote-2) a penále, prípadne ďalšie sankčné výdavky, či už dohodnuté v zmluvách alebo vzniknuté z iných príčin;
* manká, škody (napr. škody spôsobené počas výstavby na cudzom majetku) a dlhy;
* nesplatené dlžné úroky z úverov a pôžičiek[[3]](#footnote-3);
* dary;
* územné vplyvy;
* položky financované z iných finančných zdrojov (Envirofond, Recyklačný fond);
* DPH v prípade, keď je nárokovateľná na vrátenie akýmkoľvek spôsobom;
* priame dane (napr. daň z nehnuteľnosti, daň z motorových vozidiel a pod.);
* iné výdavky priamo nesúvisiace s projektom.

1. Prekročenie stanoveného benchmarku je povolené iba vo výnimočných a dobre zdôvodnených prípadoch. [↑](#footnote-ref-1)
2. Takýmito výdavkami sú napr. pokuty (napr. pokuty uložené v súlade s ustanoveniami všeobecne záväzných právnych predpisov za porušenie princípu ,,znečisťovateľ platí“) a iné druhy uložených peňažných alebo nepeňažných sankcií. [↑](#footnote-ref-2)
3. Týmto nie je dotknuté ustanovenie čl. 69 ods. 3 písm. a) všeobecného nariadenia. [↑](#footnote-ref-3)